એ સુંદર હોવાની સાબિતી જ્યારે તેનું નાક આપી ગયું, ત્યારે તેણે અને સૌએ પ્રશ્ન કર્યો. ‘નાક સિવાય બીજું શું ગમે છે?’ મારો જવાબ હતો – ‘નાક પછી મને જે ગમે છે તેનું નામ ખબર નથી, છતાં ગમે છે.’ એ તેનું કોઈ અંગ તો નથી, પણ અંગ પરનું જ એક નાનું અમથું નિશાન છે. આમ તો, સાવ સહજ રીતે જણાવું તો, મને તેણી દ્વારા થતાં કેટલાંક અવાજો ગમે. જેમ કે, નાની અમથી ઉધરસ પણ તેનાં આંતરડા અને મારાં અંતરનાં ધબકારા ઊંચા કરી દે, અચાનક એકાએક લાંબી ઉધરસની હરોળ તેને થોડી તકલીફ આપે એ પણ મારી આંખોને નિહાળવું અને કાનોને અનુભવવું ગમે.